text: Quant tu vues faire les laniers faucons
   PageV01P027
   gruiers, si met en une volte souz terre IIII
   faucons laniers que il ne voient clarté, mais
   que lorsqu’il les esbat sor sa main; par
   nuit et devant le jor va oiseler; et quant li
   jors est nez, anvoie-les à une grue longue.
   En icelui vas en vain as oisiaus. Done lor
   seulement la cervele de la geline, et la baigne
   en vin pur. Et fait dou feu en cele fosse
   où il demourent; et quant ele sera chaude
   si en oste le feu et les met iquilueques; et
   einsis sanz doute seront gruier de la moitié
   de joingnet juque à la moitié d’octobre.
   Et si tu les mues, ils seront meillor aprés la
   mue; et quant li froiz venra, si les laisse
   que il ne valent riens: et ce est esprové.
  